РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  07

от заседание на Комисия ”Професионална квалификация, информационни технологии и статистика” на ВСС,
проведено на 17.02.2015 г.

Днес, 17.02.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова 
		Михаил Кожарев - отсъства

На заседанието присъстваха експертните сътрудници към комисията: Светослав Неделчев –  началник отдел "ИОВСС", Мирослава Чирпъкова – и.д. директор дирекция „ИТСС” при АВСС, Румяна Тодорова – старши експерт-статистически анализи

1. ОТНОСНО:  Предложение от и.д. директор на дирекция „ИТСС“ за посещение в ОС и РС – гр. Хасково

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1.	Предлага на Главния секретар на ВСС да командирова Мирослава Чирпъкова – и.д. директор дирекция „ИТСС” при АВСС за периода от 18.02.2015 г. до 20.02.2015 г. включително, в ОС и РС град Хасково със задача, изложена в предложението.

2.ОТНОСНО: Доклад от и.д. директор на дирекция „ИТСС“ относно възможностите за въвеждане на Латона в съдилищата от окръг София.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Да се покани на среща на следващото заседание на комисията, на 24.02.2015 г., представител на фирма „Латона“ за прецизиране на офертите.
2.2. Да се изиска ценова оферта от „Информационно обслужване АД“
2.3. Предлага на Висшия съдебен съвет в доклад варианти за действия.

3.ОТНОСНО: Становище от Елена Крумова-Стоилова – председател на Окръжен съд – гр.Перник, относно прилагане на Наредба № Н-1 от 16.05.2014 г. за съдебните преводачи и действащата в момента Наредба № 1 от 16.01.2008 г. за вписването, квалификацията и възнагражденията на вещите лица.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
3.1. Приема за сведение становище от Елена Крумова-Стоилова – председател на Окръжен съд – гр.Перник, относно прилагане на Наредба № Н-1 от 16.05.2014 г. за съдебните преводачи и действащата в момента Наредба № 1 от 16.01.2008 г. за вписването, квалификацията и възнагражденията на вещите лица.
3.2. Да се изиска информация в срок до 09.03.2015 г. от апелативните и окръжните съдилища за становища относно прилагане на Наредба № Н-1 от 16.05.2014 г. за съдебните преводачи и действащата в момента Наредба № 1 от 16.01.2008 г. за вписването, квалификацията и възнагражденията на вещите лица.

4.ОТНОСНО: Информация за регистрираните посещения в раздел „Пресцентър“ на интернет-страницата на ВСС за 2014 г. и за месец януари 2015 г. и Приложение № 1 по проект „Укрепване на капацитета на ВСС за по-добро управление на комуникационните процеси при повече прозрачност в дейността на съдебната система“, с оглед изразяване на мнения, идеи и предложения за структурирането и съдържанието на новия интернет сайт в срок до 27 февруари 2015 г.
Приложение: Извлечение от протокол № 5/03.02.2015 г. от заседание на Комисия „Публична комуникация“ към ВСС.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Изразява резерви по отношение на:
	- изпълнението на  чл.30, ал.1, т.15 от ЗСВ
	- по т.4 – не прецизно зададена структура, тромава и неориентирана към потребителите;
	- по т.3.1.11 – прекалено много оторизирани потребители с административни права да редактират конфигурацията на сайта и да променят;
	- краткия гаранционен срок;
	- по т.3.2., т.3.1.7, т.4;
	- дублиране превенция на корупцията и конкурси;

5.ОТНОСНО: Писмо от Радостин Радков – председател на Административен съд София-град относно възникнал проблем с визуализацията на протоколите от случайното разпределение на сайта на ВСС за 2014 г. и 2015 г.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Да се уведоми председателя на Административен съд София-град, че възникналия проблем с визуализацията на протоколите от случайното разпределение на сайта на ВСС за 2014 г. и 2015 г. беше идентифициран и решен от ИТ-специалистите на ВСС преди съставянето на доклада на ИТ-специалиста на съда.

6.ОТНОСНО: Постъпили писма от Районен съд гр.Своге, Районен съд гр.Пирдоп и Районен съд гр.Самоков с искане за отпускане на средства в размер на 7 200 лева – за всеки съд, за сключване на едногодишен договор за поддръжка, консултация и отстраняване на проблеми при работа с програмен продукт „Система за управление на съдебните дела“ /СУСД/.
Приложение: Извлечение от протокол № 7/11.02.2015 г. от заседание на Комисия „Бюджет и финанси“ към ВСС.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Присъединява към т.1 от Протокол № 06/10.02.2015 г. от заседание на Комисия „ПКИТС“ писмата от председателите на Район съд гр. Своге, Районен съд гр. Пирдоп и Районен съд гр. Самоков относно даване съгласие за сключване договор за поддръжка на Системата за управление на съдебните дела.

7.ОТНОСНО: Искане от председателя на Районен съд гр.Разлог за осигуряване на средства за закупуване на компютърна конфигурация и външна енергонезависима памет. 

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Целесъобразно е осигуряване на средства за закупуване на 1 бр. външна енергонезависима памет в размер на 257.00 лева и 1 бр. персонален UPS в размер на 137.00 лева за Районен съд гр. Разлог.
7.2. Изпраща решението на комисия „Бюджет  и финанси” на ВСС, по компетентност.
7.3. Отлага разглеждането на искането за закупуване на компютър, монитор и принтер в Районен съд гр. Разлог, които са извън утвърдените лимити в съответствие с взетото решение по протокол № 18 от 29.04.2014 г., т.14.

8.ОТНОСНО: Искане от председателя на Административен съд гр.Стара Загора за осигуряване на средства за закупуване на компютърна конфигурация и принтер /многофункционално устройство/.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Връща писмото на председателя на Административен съд гр.Стара Загора за окомплектоване на искането, съобразно решение на комисията по протокол 16/15.04.2014 г., т. 7.

9.ОТНОСНО: Искане от председателя на Районен съд гр.Стара Загора за осигуряване на средства за закупуване на 20 бр. компютърни конфигурации, 20 бр. UPS, 12 бр. принтери среден клас, 6 бр. мултифункционални устройства среден клас, 5 бр. скенери, 1 бр. сървър от среден клас и 20 бр. монитори.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Изразява положително становище по искането на председателя на Районен съд гр. Стара Загора за осигуряване на средства за закупуване на 20 броя компютри х 638.40 лева, 20 броя монитори  х 237.60 лева, 20 броя UPS х 130.80 лева, 12 броя принтери среден клас х 396.00 лева, 6 бр. мултифункционални устройства среден клас х 780.00 лева и 1 бр. сървър от среден клас в размер на 5 868.00 лева за Районен съд гр.Стара Загора.
9.2. Изпраща решението на комисия „Бюджет  и финанси” на ВСС, по компетентност.
9.3. Отлага разглеждането на искането от председателя на Районен съд гр.Стара Загора за осигуряване на средства за закупуване на 5 броя скенери, в съответствие с взето решение на комисията по протокол 16/15.04.2014 г., т. 7.

10.ОТНОСНО: Информация от Констативни протоколи за смяна версия на ЕСГРАОН в Районните съдилища. 

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение информация от Констативни протоколи за смяна версия на ЕСГРАОН в Районните съдилища. 

11.ОТНОСНО: Писмо от председателя на Районен съд гр. Пирдоп, с приложен Констативен протокол за установяване на отсъствие на магистрат, ведно с докладна записка от административния секретар на съда.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да се уведоми председателя на Районен съд гр.Пирдоп, че е необходимо стриктно придържане към Методиката за случайно разпределение на делата, приета от ВСС..

ДОПЪЛНИТЕЛНИ ТОЧКИ

12.ОТНОСНО: Сигнал от Атанас Чобанов – главен редактор в сайта за разследваща журналистика „Биволъ“, относно нередности със случайното разпределение на делата в СГС.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Изпраща Сигнал от Атанас Чобанов – главен редактор в сайта за разследваща журналистика „Биволъ“, относно нередности със случайното разпределение на делата в СГС, на временната комисия от членове на ВСС за проверка на Софийски градски съд, подгрупа „Наказателно отделение“.
12.2. Да се уведоми  Атанас Чобанов за решението на комисията по т.12.1.

13.ОТНОСНО: Междинен доклад от работни групи, създадени в изпълнение на Решения на ВСС по протокол № 58/08.12.2014 г. и по протокол № 62/18.12.2014 г. за приемане на краткосрочни решения за системите за случайно разпределение, разработени от „Декстро груп“ ООД и „Смарт Системс 2010“ ЕООД, както и модул за случайно разпределение в „УИС-2“.
Идеята за формирането на работните групи, като брой и състав, беше да се привлекат външни за ВСС експерти от всички централни ведомства за постигането на бързина и ефективност на работата на комисията. На практика външните експерти проявяват незаинтересованост, с изключение на Борис Костов – представител на Президентството на Република България, и на Боян Петров – представител на Техническия университет – гр. София. До този момент са констатирани около шестдесет проблеми във функционалността  на продукта на „Декстро груп“ ООД, освен това има неизпълнение на изискванията от техническото задание към договора, сключен с „Декстро груп“ ООД.
Срокът за работа на работните групи беше удължен с шест седмици – до 05.03.2015 година, от които вече са изтекли четири седмици.
Проектът на ВСС по ОПАК беше преработен и беше сключен анекс, поради което вече е невъзможно обратното включване на дейността за създаване на продукт за случаен избор в рамките на този проект, доколкото обществените поръчки за обявени.
Няма яснота относно искането на ВСС за осигуряване на техника и финансиране на създаването на единната система за случайно разпределение.
Заради обществените нагласи, експертната група на първото си заседание неразгледа новата доработена и защитена версия 5 на Law Choice и в момента над 80% от съдилищата работят със старата версия - Law Choice 4.0.20.

УВАЖАЕМИ ЧЛЕНОВЕ НА ВИСШИЯ СЪДЕБЕН СЪВЕТ,

Предвид изложеното Комисия “Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

Да се проведе работно заседание съвместно с Министъра на правосъдието и с представителите на институциите и учрежденията, изпратили експерти във връзка с приемане на краткосрочни решения за системи за случайно разпределение на делата и изготвяне на техническо задание за изграждане на централизирана система за случайно разпределение на делата, на което, след запознаване с посочените фактите, да се обсъдят всички варианти за действие и да бъде взето адекватно решение, което се основава не на емоции, а на средства и реални възможности, за което настояват в ново открито писмо посланиците на седем държави.

Приложение: Таблица с направени констатации по продукта, разработен от „Декстро груп“ ООД.

Предложението ще бъде внесено в заседание на ВСС на 19.02.2015 г.

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ